Diari Oficial de la Generalitat Valenciana


Sumari del DOGV 9976, del 06-11-2024 (2024/11097)

RESOLUCIÓ de 31 d’octubre de 2024, per la qual es proveïx, pel sistema de lliure designació, el lloc de treball anunciat per la convocatòria 132/2024, de 10 de setembre de 2024.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   9976

Data del DOGV
:   06-11-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/11639

CVE
:   WUMC-X-0425-17412

Data del document
:   31-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Vista la Resolució de 10 de setembre de 2024, de la Direcció General de Funció Pública, per la qual es convoca la provisió, pel sistema de lliure designació, del lloc de treball de naturalesa funcionarial en la Conselleria d'Educació, Cultura, Universitats i Ocupació anunciada per la convocatòria 132/2024 (DOGV 9937, 16.09.2024).

Vist l'informe preceptiu i vinculant, de 2 d'octubre de 2024, emés per la Direcció General de Funció Pública, sobre el compliment dels requisits de participació de les persones interessades, per a la provisió corresponent a esta convocatòria 132/2024, pel procediment de lliure designació, del lloc de treball núm. 42950, director/a territorial d'Ocupació i Labora, adscrit a la Direcció Territorial d'Ocupació i Labora de València de la Conselleria d'Educació, Cultura, Universitats i Ocupació.

Vist l'informe emés per l'òrgan competent, en virtut del qual es proposa la persona que es considera més idònia per a l'acompliment amb destinació definitiva del lloc objecte de la present convocatòria, després de l'avaluació de l'historial professional de competències i capacitats aportat per l'única candidata admesa, tenint en compte la seua dilatada trajectòria professional amb coneixements i aptituds necessàries per a exercir les funcions i responsabilitats assignades al lloc de treball.

Vist l'informe favorable del Ministeri de Treball i Economia Social, administració d'origen de la candidata proposada, mitjançant el qual s'autoritza el seu nomenament en el lloc de treball objecte de la convocatòria.

Vist l'informe fiscal de conformitat de la Intervenció Delegada en esta conselleria.

De conformitat amb el que disposen les bases quarta i cinquena de la resolució de la convocatòria esmentada, així com l'article 115 de la Llei 4/2021, de 16 d'abril, de la funció pública valenciana, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i fent ús de les competències atribuïdes per l'article 83 de l'esmentat Decret 81/2024, de 12 de juliol, del Consell,

RESOLC

*Primer*

Nomenar María Lurueña Ruiz, funcionària de carrera de l'Administració general de l'Estat, del cos superior d'inspectors de treball i seguretat social, subgrup A1, DNI \*\*\*5495\*\*, com a directora territorial d'Ocupació i Labora, lloc de treball núm. 42475, subgrup A1, complement de destí 30 i complement específic E050, la qual no s'integrarà en l'Administració de la Generalitat, de conformitat amb el que disposa l'article 34 de la Llei 4/2021, de 16 de la Generalitat, de la funció pública valenciana.

*Segon. Cessament i presa de possessió*                                                                                                              *El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.*

La presa de possessió en el nou destí es produirà l'endemà de la publicació de la present resolució en el *Diari Oficial de la Generalitat Valenciana*.

La publicació de la present resolució produirà els efectes de la notificació, d'acord amb el que es disposa en l'article 45.1.b) de la Llei 39/2015, d'1 d'octubre, del procediment administratiu comú de les administracions públiques.

Contra la present resolució, que posa fi a la via administrativa, s'hi podrà interposar potestativament un recurs de reposició davant el mateix òrgan que ha dictat l'acte, en el termini d'un mes, comptador a partir de l'endemà de la seua publicació, o bé, un recurs contenciós administratiu davant el jutjat contenciós administratiu de València, o davant el jutjat contenciós administratiu en la circumscripció on tinga la persona demandant el seu domicili, en el termini de dos mesos, comptadors a partir de l'endemà de la seua publicació. Tot això de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.

  

València, 31 d'octubre de 2024

José Antonio Rovira Jover

Conseller d'Educació, Cultura, Universitats i Ocupació.